**A TOC DE CARAMELLES**

Carles Riera, prev.

Clareja el jorn, voleia la senyera,

ning-nang fan les campanes del cloquer;

per Pasqua el goig és gran, tot reverbera,

s’enfila la ballesta en ple carrer.

Ressona, nyigo-nyigo, la viola

i el vell tambor, tam-tam, amb to festiu;

refilen els ocells i el blat verola;

al poble l’aire és net, la gent somriu.

La flauta, tiro-liro, obrint la dansa,

el contrabaix, dum-dum, marca el compàs;

s’omple de cants la plaça i de gaubança

d’un dring de cascavells en cada pas.

(Pasqua 2024)\*

\* Caramelles musicades pel mestre Valentí Miserachs